BSE
దలాల్‌స్ట్రీట్‌ ర్యాలీ
ముంబై: బెంచ్‌మార్క్‌ స్టాక్‌ సూచీలు వారం ప్రారంభంలో ఎగువస్థాయిలోనే ముగిసాయి. ఐటిరంగం, టెలికాం మెటల్‌రంగషేర్లు ర్యాలీ తీయ డంతో దలాల్‌స్ట్రీట్‌కు ఊపొచ్చింది. వీటికితోడు అంతర్జాతీయ మార్కెట్‌ధోరణులు కూడా కొంత మద్దతునిచ్చాయి. ఎస్‌అండ్‌పి బిఎస్‌ఇ 500 సూచి 28,861 పాయింట్లకు చేరింది. 193 పాయింట్లు పెరిగింది. నిఫ్టీ 50సూచి 8879పాయింట్లవద్ద ముగిసింది. 57 పాయింట్లు పెరిగింది. బిఎస్‌ఇ మిడ్‌క్యాప్‌, స్మాల్‌క్యాప్‌ సూచీలు కూడా 0.7శాతం, 0.9శాతం ఎగువన ముగిసాయి. మార్కెట్లపరంగా చూస్తే బిఎస్‌ఇలో 1708 కంపెనీల షేర్లు పెరిగా యి. 1134 కంపెనీల షేర్లు దిగజారితే మరో 197 కంపెనీల షేర్లు స్థిరంగా ఉన్నాయి. ఐటి, ఫార్మా, మెటల్స్‌ రంగంలో మంచి సానుకూల వాతావరణం కనిపించింది.
మార్కెట్‌ విలువలు ప్రీమియం స్థాయి కి వెళ్లాయి. విదేశీ సంస్థాగత పెట్టుబడులు కూడా పటిష్టం అయ్యాయి. మరోపక్క కాంట్రాక్టుడెలివరీల రోలోవర్‌ సమీపిస్తుండటంతో మార్కెట్లు గరి ష్టంగా పెరిగాయని జియోజిత్‌ బిఎన్‌పి పరి భాస్‌ విభాగాధిపతి వినోద్‌నాయర్‌ అన్నారు. మెట ల్‌ సూచి రెండుశాతంపెరిగింది. జిందాల్‌ స్టీల్‌ 8శాతంపెరిగి 100కు చేరింది టాటాస్టీల్‌ నాలుగు శాతం పెరిగి 486కు చేరితే సెయిల్‌ 3శాతం పెరిగి 62కు చేరింది. టిసిఎస్‌ స్టాక్‌ నాలుగుశాతంపెరిగి 2506కు చేరింది. 14.6శాతం ప్రీమియంకు షేర్ల బైబాక్‌ ప్రకటించింది. సెన్సెక్స్‌, నిఫ్టీల్లో ఇన్ఫోసిస్‌ కూడా రెండుశాతం పెరిగి 1025కు చేరింది.
టాటా టెలిసర్వీస్‌ె ఏడుశాతం పెరిగింది. ఆర్‌కామ్‌తో విలీ నం ప్రతిపాదనలు ముందుకు రావడమే ఇందుకు కీలకం. ఐడియాసెల్యులర్‌ 3శాతంపెరిగింది. వొడా ఫోన్‌ ఇండియాతో విలీనం నెలరోజుల్లోనే ముగు స్తుందని అంచనా. ల్లాయిడ్‌ ఎలక్ట్రిక్‌ ఉత్పత్తులు 12శాతం పెరిగి 288కు చేరాయి. కంపెనీని హావెల్స్‌ ఇండియా 1600 కోట్లకు కొనుగోలు చేయడమే ఇందుకుకీలకం. ఇక యూరోపియన్‌ మార్కెట్లు లాభాలతో ముగిసాయి. బ్యాంకులు, ఫోన్‌ కంపెనీలు ర్యాలీతీసాయి. యునిలివర్‌ ఎన్‌వి మాత్రం కొంతక్షీణించింది. యూరోస్టాక్స్‌ 50, ఫ్రాన్స్‌ సిఎసి 0.2శాతం చొప్పున పెరిగా యి. ఎఫ్‌టి ఎస్‌ఇ మాత్రం స్వల్పమార్పులు న్నాయి. ఆసియా మార్కెట్లపరంగా మిశ్రమంగా ఉన్నాయి. అమెరికా ఫెడ్‌ రిజర్వు అంశాలే ఇందుకు కీలకం. చైనా షాంఘై కాంపోజిట్‌ ఒకటిశాతం పెరి గితే హాంకాంగ్‌ హ్యాంగ్‌సెంగ్‌ 0.5శాతం పెరిగాయి. జపాన్‌ నిక్కీ ప్రతికూలంగా ముగిసింది. ప్రెసిడెం ట్స్‌డే హాలిడేతో వాల్‌స్ట్రీట్‌ ట్రేడింగ్‌ నిలిపివేసారు.